CELEX: 32005R1009
Language: et
Date: 2005-06-30 00:00:00
Title: Komisjoni määrus (EÜ) nr 1009/2005, 30. juuni 2005, millega muudetakse määrust (EÜ) nr 2799/1999, millega sätestatakse nõukogu määrust (EÜ) nr 1255/1999 üksikasjalikud rakenduseeskirjad loomatoiduks mõeldud lõssi ja lõssipulbri jaoks toetuse andmise osas ja kõnealuse lõssipulbri müügi osas

1.7.2005   
            
            
               ET
            
            
               Euroopa Liidu Teataja
            
            
               L 170/31
            
         KOMISJONI MÄÄRUS (EÜ) nr 1009/2005,
   30. juuni 2005,
   millega muudetakse määrust (EÜ) nr 2799/1999, millega sätestatakse nõukogu määrust (EÜ) nr 1255/1999 üksikasjalikud rakenduseeskirjad loomatoiduks mõeldud lõssi ja lõssipulbri jaoks toetuse andmise osas ja kõnealuse lõssipulbri müügi osas
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, (1) eriti selle artikleid 10 ja 15,
   ning arvestades järgmist:
   
               (1)
            
            
               Komisjoni määruse (EÜ) nr 2799/1999 (2) artikkel 7(1) kehtestab loomatoiduks mõeldud lõssi ja lõssipulbri toetuse suuruse arvestades määruse (EÜ) nr 1255/1999 artiklis 11(2) välja toodud tegureid. Pidades silmas lõssipulbri sekkumishinna vähendamist 1. juulist 2005. aastast, tuleks vähendada toetuse suurust.
            
         
               (2)
            
            
               Seepärast tuleks vastavalt muuta määrust (EÜ) nr 2799/1999.
            
         
               (3)
            
            
               Piima- ja piimatooteturu korralduskomitee ei ole eesistuja määratud tähtaja jooksul oma arvamust esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 2799/1999 artikli 7 lõige 1 asendatakse järgmisega:
   
      “1.   Toetuse suuruseks kehtestatakse:
      
                  a)
               
               
                  2,42 eurot 100 kg lõssi kohta, mille rasvata kuivekstrakti valgusisaldus on vähemalt 35,6 %;
               
            
                  b)
               
               
                  2,14 eurot 100 kg lõssi kohta, mille rasvata kuivekstrakti valgusisaldus on vähemalt 31,4 %, kuid alla 35,6 %;
               
            
                  c)
               
               
                  30,00 eurot 100 kg lõssipulbri kohta, mille rasvata kuivekstrakti valgusisaldus on vähemalt 35,6 %;
               
            
                  d)
               
               
                  26,46 eurot 100 kg lõssipulbri kohta, mille rasvata kuivekstrakti valgusisaldus on vähemalt 31,4 %, kuid alla 35,6 %.”
               
            
   Artikkel 2
   Käesolev määrus jõustub selle Euroopa Liidu Teatajas avaldamise päeval.
   Käesolevat määrust kohaldatakse alates 1. juulist 2005.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. juuni 2005
      
         
            Komisjoni nimel
         
         
            komisjoni liige
         
         Mariann FISCHER BOEL
      
   
   
      (1)  EÜT L 160, 26.6.1999, lk 48. Määrust on viimati muudetud komisjoni määrusega (EÜ) nr 186/2004 (ELT L 29, 3.2.2004, lk 6).
   
      (2)  EÜT L 340, 31.12.1999, lk 3. Määrus viimati muudetud määrusega (EÜ) nr 2250/2004 (ELT L 381, 28.12.2004, lk 25).